Байрамғолов Нәбиулла Ғәбделмәнән улы

Байрамғолов Нәбиулла Ғәбделмәнән улы  (1894—1965) — совет дәүләт эшмәкәре, Башҡорт АССР-ының Эске эштәр буйынса халыҡ комиссары (1930 йылдың 15 сентябре — 1930 йылдың 28 декабре).

 Биографияһы 
Байрамғолов Нәбиулла Ғәбделмәнән улы 1894 йылда Ырымбур губернаһы Верхнеурал өйәҙе 1-се Бөрйән улусы (хәҙерге Башҡортостандың Баймаҡ районы) 1-се Этҡол ауылында тыуғанНародные комиссары и министры внутренних дел Башкортостана  //Официальный сайт Министерства внутренних дел Российской Федерации.. 1-се Этҡол урыҫ-башҡорт мәктәбен тамамлай.

Беренсе донъя һуғышында ҡатнаша. 1915 йылдың 18 авгусында 3-сө Кавказ уҡсылар полкы рядовойы яуҙа күрһәткән батырлығы өсөн 4-се дәрәжә Георгий миҙалы менән бүләкләнәБайрамгулов Набиулла. Георгиевская медаль IV-й степени (За храбрость) //Портал «Памяти героев Великой войны 1914—1918 годов».

Уралда граждандар һуғышында ҡатнаша.

1919 йылдан эшсе-крәҫтиән милицияһында хеҙмәт итә. 1923—1929 йылдарҙа Башҡорт АССР-ы Йылайыр кантоны Таналыҡ улусы башҡарма комитеты, Йылайыр кантоны башҡарма комитеты рәйесе булып эшләй.

1930 йылдың 15 сентябренән 28 декабренә тиклем Башҡорт АССР-ы Эске эштәр буйынса халыҡ комиссары вазифаһын биләй.

1931—1932 йылдарҙа Эшсе-крәҫтиән милицияһының Үҙәк юғары мәктәбендә белем ала. 1931—1938 йыдарҙа — Эске эштәр халыҡ комиссариаты идаралығы начальнигының урынбаҫары.

1944—1953 йылдарҙа Әбйәлил районында етәксе вазифаларында: урман идаралығы, урман хужалығы директоры, әҙерләүҙәр министрлығы вәкиле, 1954—1959 йылдарҙа 1-се Этҡол ауыл Советы рәйесе булып эшләйИзвестные люди Баймакского района .

 Наградалары 

1932 йылда СССР Халыҡ комиссарҙары советы ҡарамағындағы Берләштерелгән дәүләт сәйәси идаралығының коллегияһы тарафынан Почет грамотаһы һәм Коровин системаһы пистолеты менән бүләкләнәВ. Выгодский. Чёрный список борцов за светлое будущее.

 Иҫкәрмәләр 

 Һылтанмалар 

 Справочник по истории Коммунистической партии и Советского Союза 1898—1991
 Народные комиссары и министры внутренних дел Башкортостана  //Официальный сайт Министерства внутренних дел Российской Федерации.

Категория:КПСС ағзалары
Категория:1965 йылда вафат булғандар
Категория:Ырымбур губернаһында тыуғандар
Категория:Алфавит буйынса шәхестәр
Категория:1894 йылда тыуғандар
Категория:Баймаҡ районында тыуғандар
Категория:Рәсәйҙәге Граждандар һуғышында ҡатнашыусылар
Категория:Беренсе донъя һуғышында ҡатнашыусылар (Рәсәй)
Категория:Башҡорт АССР-ының эске эштәр министрҙары